Louis 7de ná 6 voëltjies ... en 2 brouhoue | Netwerk24
17 Januarie 2020 17:40
Louis Oosthuizen Vrydag in Abu Dhabi. Foto: AP
Oosthuizen het vyf voëltjies oor die eerste 15 putjies van die Abu Dhabi-kampioenskap aangeteken en was binne trefafstand van die voorloper, Francesco Laporta van Frankryk.
Maar Oosthuizen het op die 16de en 17de putjies houe aan baansyfer afgestaan en hoewel hy op die 18de nog ’n voëltjie behaal het, is hy op 137 (-7) saam met vier ander spelers, Lee Westwood (Engeland), Patrick Cantlay (VSA) en Kurt Kitayama (albei VSA) en Adri Arnaus (Spanje) in die gesamentlike sewende posisie.
Laporta, wat in die eerste twee toernooie van die seisoen in Suid-Afrika nie die valbyl kon vryspring nie, het Vrydag 63 houe aangeteken.
Hy is op 134 houe, een hou voor Rafa Cabrera Bello (Spanje) en Matthew Fitzpatrick (albei op 135), gevolg deur Sergio García (Spanje), Renato Paratore (Italië) en Li Haotong (China), wat al drie op 136 houe is. – europeantour.com
Meer oor: Louis Oosthuizen
Grace, Oosthuizen klim ranglys
Setyster voer Grace tot SA Ope-triomf
Louis se setyster witwarm